Tasuja puiestee (Viljandi)

Tasuja puiestee on kõrvaltänav Viljandi kesklinnas.

Tänav algab Vabaduse platsilt ja läheb lõppedes üle Talli tänavaks.
Tänava pikkus on 228 m.

Tänav sai nime 1934. aastal.

Hoonestus 
Tasuja puiestee 2 (tänapäeval Vabaduse plats 2) asus 1927. aastal valminud Eesti Panga Viljandi Osakonna hoone. Hoone esimesel korrusel asusid postkontor ja telefonikeskjaam, teisel korrusel Eesti Pank, kolmandal ja neljandal korrusel korterid. Hoones tegutseb Viljandi riigimaja.

Tasuja puiestee 4 asub 2011. aastal renoveeritud Schloss Fellini  hoone, butiikhotell koos restorani ja spaaga.  Algselt asus alal Viljandi mõisa neorenessanss-stiilis häärber, mis valmis 1880. aastal arhitekt Robert Pflugi projekti järgi, kuid hoone lammutati 1938. aastal. Mõisa 1880. aastal ehitatud teine peahoone (arhitekt Friedrich Ferdinand Modi) on säilinud. Pärast mõisate võõrandamist asus Viljandi mõisa kivist peahoones 1923. aastast aktsiisivalitsus ning Viljandi maakonna riigimaade ülem. 1934. aastast tegutses mõisas Eesti politsei Viljandi-Pärnu prefektuur ja Nõukogude perioodil Eesti NSV Siseasjade Rahvakomissariaadi ja Eesti NSV Siseministeeriumi kontor ning hiljem Viljandi rajooni RSN TK SAO ning Eesti NSV Riikliku Julgeoleku Komitee Viljandi rajooni jaoskond. Taasiseseisvunud Eestis asus mõisahoones Viljandi Politseiprefektuur kuni 1998. aastani.

Tasuja puiestee 4, pargis asub ka Mälestusmärk nõukogude võimu poolt represseeritutele. Monument avati 14. juunil 1991. aastal, kui möödus 50 aastat esimesest massiküüditamisest Eestis.

Tasuja puiestee 6 Viljandi mõisa ait (tänapäeval Pärimusmuusika Ait).

Viited

Viljandi tänavad